Lista likova serije CSI: Crime Scene Investigation
<s>Ovo je spiska likova serije "CSI: Crime Scene Investigation", koja se emitovala od 6. oktobra 2000. do 27. septembra 2015. godine.</s><s>George Eads i Paul Guilfoyle su jedini glumci koji su se pojavili u svim sezonama, sem što Guilfoyle nije bio u glavnoj postavi u poslednjoj sezoni.</s>

<s>Pregled</s>

<s>Glavni ikovi</s>

<s>Dr. Gilbert Grisom</s>

<s>Dr. Gilbert "Gil" Grisom (u seriji od 1. do 9. sezone, epizodno u u 11. sezoni i Završetku; tumačio ga William Petersen) šef je noćne smjene forenzičkog odjela Las Vegasa i forenzički entomolog s doktoratom iz biologije na UCLA.</s><s>Poznat je kao veoma temeljit i metodičan naučnik, ali i kao introvertna osoba.</s><s>Dobro poznaje znakovni jezik (jezik gluhih), a patio je od otoskleroze (naslijedio od majke), ali se podvrgao operaciji.</s><s>Odgojen je kao katolik, ali ne prakticira vjeru.</s><s>Na kraju (u posljednjoj epizodi) 6. sezone ("Način za umiranje -Bum bum II deo-") otkriveno je da je u ljubavnoj vezi sa Sarom Sajdl.</s><s>Zaprosio ju je u osmoj sezoni, što ona prihvaća, ali kasnije odlazi iz serije.</s><s>Ovaj lik donekle je zasnovan na stvarnom forenzičaru Danijelu Holstinu.</s><s>Za Williama Petersena bilo je objavljeno da je obnovio ugovor za 9. sezonu serije, ali Associated Press je 15. 7. 2008. objavio da Petersen napušta seriju nakon 10. epizode  u 9. sezoni kako bi se mogao više posvetiti pozorišnim aktivnostima.</s><s>U njegovoj posljednjoj sceni kao regularnog člana vidimo ga pri susretu sa Sarom u tropskim šumama Kostarike.</s><s>Pojavio se u 11. sezoni (epizoda "Dve gđe.</s><s>Grisom") kad je razgovarao sa Sarom i svojom majkom preko laptopa i u pretposljednjoj i posljednjoj epizodi 15. sezone ("Besmrtni -I deo-" i "Besmrtni -II deo-") kad su on, Ketrin i Bras pomogli timu da reši slučaj.</s><s>Ostao je izvršni producent serije.</s>

<s>Ketrin Vilouz</s>

<s>Ketrin Vilouz (u seriji od 1. do 12. sezone, epizodno u 14. sezoni i Završetku; tumačila je Marg Helgenberger) zamjenik je Gila Grisoma na mjestu šefa noćne smjene.</s><s>Nakon njegovog odlaska preuzela je vodstvo tima.</s><s>Često se prepire s Grisomom i Eklijem kad osjeti da je njen autoritet kompromitiran.</s><s>U ranijim sezonama Ketrin stalno insistira da dobije promociju ili da provodi više vremena sa kćerkom Lindzi.</s><s>Izrazila je zanimanje prema kolegi Voriku Braunu kada je rekla da je "radost fantazijâ u činjenici da bi se one mogle ostvariti", nakon što je saznala da se Vorik oženio u 6. sezoni.</s><s>Njen bivši muž Edi i otac Sem Braun ubijeni su tokom serije.</s><s>Školovanje na koledžu plaćala je zarađujući kao egzotična plesačica.</s><s>Ovaj lik zasnovan je na stvarnoj forenzičarki Jolandi MekKliri.</s><s>Ketrin je unazađena u prvoj epizodi 12. sezone kada je novi šef postao Di Bi Rasel.</s><s>Na kraju 12. epizode istog ciklusa ("Vilouz u vetru -Rajsferšlusnuto III deo-") je otišla iz tima da bi se pridružil FBI-ju.</s><s>U 5. epizodi 14. ciklusa se pojavila kao sećanje, a u posljednje dve epizode 15. sezone je pomagala zajedno sa Grisomom i Brasom timu.</s>

<s>Sara Sajdl</s>

<s>Sara Sajdl (od 1. do 8. i od 11. do 15. sezone i Završetak; epizodno u 9. i 10. epizodi; tumačila je Jorja Fox) bila je analitičar materijala i elemenata.</s><s>Diplomirala je fiziku na Harvardu, a prije Las Vegasa radila je u San Francisku.</s><s>Zamijenila je Holi Gribs nakon što je pomogla u istraživanju njene smrti.</s><s>U potpunosti je posvećena poslu i ide dokle god se to može samo da bi pravda bila zadovoljena, i za žrtve i za zločince.</s><s>Često je "hladnog" tona i ponašanja.</s><s>Otac alkoholičar tukao je nju i njenu majku Loru, sve dok jednom Lora nije "pukla" i izbola ga do smrti; posljedica toga jesu Sarine emocionalne teškoće kada radi na slučajevima zlostavljanja žena i djece.</s><s>Nakon očeve smrti i odlaska majke u zatvor, data je na odgajanje u dom za nezbrinutu djecu.</s><s>Prihvatila je Grisomovu prosidbu u 8. sezoni (epizoda The Case of the Cross-Dressing Carp).</s><s>Nekoliko epizoda poslije (epizoda Goodbye and Good Luck) Sara napušta tim nakon jednog teškog slučaja.</s><s>Nije se oprostila s kolegama ni s Grisomom, ali mu je ostavila poruku u kojoj kaže da se mora suočiti s duhovima prošlosti, a to ne može uraditi u Las Vegasu.</s><s>Vratila se kao gost u 9. sezoni zbog Vorikove smrti i Grisomovog odlaska.</s><s>U 10. sezoni pojavljuje se u epizodnoj ulozi kako bi popunila prazninu nastalu odlaskom Rajli.</s><s>Od 11. sezone je ponovo glavni lik.</s>

<s>Vorik Braun</s>

<s>Vorik Braun (od 1. do 9. sezone; tumačio ga Gary Dourdan) bio je AV (audio-video) analitičar.</s><s>Las Vegas mu je rodni grad, a diplomirao je hemiju na UNLV-u.</s><s>Glavni aspekt Vorikovog lika bila je njegova ovisnost o kockanju od koje se oporavljao, a taj oporavak ometala je činjenica da živi i radi u gradu kocke.</s><s>U prvoj epizodi serije novi član CSI-tima Holi Gribs ubijena je radeći na mjestu zločina dok je Vorik bio odsutan, uplaćujući tiket u kladionici.</s><s>Umalo je izgubio posao zbog toga što ju je ostavio samu na mjestu zločina.</s><s>Grisomovo prijateljstvo i pomoć jako mu je pomoglo da savlada ovisnost, ali je njegova naglost i temperament bila jedan od Eklijevih razloga da istraži, a zatim i razdvoji tim noćne smjene u 5. sezoni.</s><s>Vorik je bio jako privržen rodnom gradu i koristio je svoje kockarsko iskustvo u istragama.</s><s>Oženio se u šestoj, a razveo u 8. sezoni.</s><s>U 17. epizodi 8. sezone otkriveno je da ima dijete.</s><s>Vorika od 8. sezone više nema u seriji jer se Dourdan i CBS nisu mogli dogovoriti o uvjetima novog ugovora.</s><s>Kao rezultat toga, na kraju 17. epizode 8. sezone zamjenik šerifa puca Voriku u vrat i prsa dok sjedi u autu i ostavlja ga da umre.</s><s>Umire na početku 1. epizode 9. sezone na Grisomovim rukama.</s>

<s>Nikolas Stouks</s>

<s>Nikolas "Nik/Niki" Stouks (od 1. do 15. sezone; tumačio ga George Eads) smireni je i druželjubivi bivši bejzbolaš i član bratstva iz Dalasa s diplomom iz krivičnog prava na teksaškom A&M univerzitetu.</s><s>Zbog toga što je kao dječak bio zlostavljan, njegov lik je prikazan kao saosjećajniji, za razliku od svojih kolega, što mu je donijelo nekoliko ukora s njihove strane; također, sklon je tome da emotivno pristupi slučajevima.</s><s>U epizodi Grave Danger Nik je živ zakopan.</s><s>Preživio je, ali ga je to dosta promijenilo.</s><s>To je bilo vrlo primjetljivo u epizodi Gum Drops kada su ga ponijele emocije tražeći nestalu djevojčicu za koju se smatralo da je mrtva.</s><s>Bio je, također, i uhođen u epizodi Stalker kada je majstor Niajdžl Krejn umislio da je Nik njegov najbolji prijatelj.</s><s>Jednom je pomogao prostitutki s kojom se kasnije upustio u vezu.</s><s>Ubijena je, a on je bio glavni osumnjičeni (epizoda Boom).</s><s>Tečno govori španski jezik.</s><s>U 1. epizodi 11. sezone Ketrin ga je unapredila u zamjenika šefa noćne smjene.</s><s>U 18. epizodi 15. sezone je otišao iz tima da bi postao šef druge laboratorije.</s>

<s>Džejms Bras</s>

<s>Kapetan Džejms "Džim/Džimbo" Bras (u seriji od 1. do 14. sezone; epizodno u Završetku; tumačio ga Paul Guilfoyle) bio je šef CSI-tima u Las Vegasu dok nije vraćen u Odjel za ubistva u drugoj epizodi.</s><s>Inače je iz Novog Džerzija.</s><s>Nastavlja raditi s forenzičarima uprkos problemima u 2. sezoni serije sa kćerkom Eli, koja je ovisnik o drogama i bavi se prostitucijom u Los Anđelesu.</s><s>U epizodi iz 2. sezone Eli otkriveno je da on nije njen biološki otac (žena ga je varala s njegovim partnerom).</s><s>Od 2. epizode Bras je kapetan u Odjelu za ubistva i blisko sarađuje sa CSI-timom.</s><s>Blizak je Grisomov prijatelj kojem je dao pravnu punomoć u slučaju da mu se radi o životu ili smrti, a ima gotovo roditeljski odnos prema Sari Sajdl.</s><s>Često privodi svjedoke i ispituje osumnjičene.</s><s>U epizodi Bum bum iz 6. sezone dvaput je pogođen od strane Vilijama Katlera, nakon što ga je uvjerio da pusti taoca.</s><s>Na kraju 14. sezone je otišao u penziju.</s><s>Pomogao je timu u rešavanju jednog slučaja u epizodi Besmrtni -I deo- u 15. sezoni.</s>

<s>Gregori Sanders</s>

<s>Gregori "Greg/Gregi" Sanders (od 3. do 15. sezone i Završetak; epizodno u 1. i 2. sezoni; tumačio ga Eric Szmanda) najprije je bio DNK-analitičar.</s><s>Prošao je obuku i rad na terenu, te je u epizodi Ko je ubio Šerloka? iz 5. sezone i službeno postao član CSI-tima.</s><s>Unatoč enciklopedijskom znanju iz analize DNK i tragova, još uvijek je neiskusan u terenskom radu i često asistira iskusnijim kolegama.</s><s>Bio je zainteresiran za brojne žene i iz laboratorija i izvan njega, uključujući i nekadašnju mentoricu i najbolju prijateljicu Saru Sajdl.</s><s>U epizodi iz 7. sezone Cmokotanje zadnjice brutalno ga je pretukla jedna banda dok je spašavao drugu žrtvu.</s><s>Član je Orlovskih skauta.</s><s>Također je napisao i knjigu o historiji Las Vegasa i često ga zaintrigiraju slučajevi koji vuku porijeklo iz "starog Las Vegasa", kojim je tada vladala mafija.</s>

<s>Dr. Albert Robins</s>

<s>Dr. Albert "Al/Doca" Robins (od 3. do 15. sezone i Završetak; epizodno u 1. i 2. sezoni; tumačio ga Robert David Hall) glavni je okružni patolog.</s><s>Oženjen je, ima troje djece i blizak je Grisomov prijatelj.</s><s>On je često jedini koji razumije Grisoma i obrnuto.</s><s>Na nogama ima proteze, a implicirano je da je noge izgubio u nesreći pokušavajući iskopati pod na mjestu zločina.</s><s>Hendikepiranost lika vuče porijeklo od samog glumca Halla koji je izgubio noge u saobraćajnoj nesreći.</s>

<s>Sofija Kurtis</s>

<s>Sofija Kurtis (u 7. sezoni; epizodno u 5., 6., 8. i u 11. sezoni; tumačila je Louise Lombard) detektivka je u Odjelu za ubistva.</s><s>Bila je forenzičarka koja je postala član Grissomovog tima nakon što je polovinom 5. sezone pomoćnik direktora Kriminalističkog laboratorija Conrad Ecklie razdvojio tim na 2 dijela (Grissomov i Catherinin).</s><s>Međutim, ubrzo je počela razmišljati o tome da dâ otkaz pogođena činjenicom da je degradirana s mjesta šefa dnevne smjene.</s><s>U 6. sezoni napravila je promjenu u karijeri prebacivši se iz forenzičara u detektive.</s><s>Na kraju 7. sezone je napustila glavnu postavu.</s><s>Pojavila se u jednoj epizodi 12. sezone.</s>

<s>Dejvid Hodžis</s>

<s>Dejvid Hodžis (od 8. do 15. sezone i Završetak; epizodno od 3. do 7. sezone; tumačio ga Wallace Langham) laboratorijski je tehničar i specijalista za razne vrste materijalnih tragova koji je iz Los Anđelesa premješten u Las Vegas.</s><s>Njegov lik seriji daje dozu komike, iako ga većina kolega smatra nepodnošljivim i iritantnim.</s><s>Uvijek se pokušava dodvoriti Grisomu, koji povremeno oda priznanje Hodžisovoj stručnosti.</s><s>Prvi put se pojavio u epizodi Recept za ubistvo iz 3. sezone.</s><s>Bio je zainteresiran za kolegice iz laboratorija Miu Dikerson i Vendi Sims, a jednom je naveo sve laboratorijske tehničare da pokušaju riješiti (iza Grisomovih leđa) slučaj ubice-maketara, otkrivši pritom ključni trag (7. sezona, epizoda Laboratorijski pacovi).</s><s>Hodžis ima i izvanredno čulo mirisa i može identificirati ključne hemijske spojeve po samom njihovom mirisu.</s><s>Hodžis se prodružio glavnoj glumačkoj postavi na početku 8. sezone.</s>

<s>Rajli Adams</s>

<s>Rajli Adams (u 9. sezoni; tumačila je Lauren Lee Smith) bivša je policajka iz Sent Luisa koja je postala forenzičarka.</s><s>Dolazi u Las Vegas da popuni prazno mjesto u njihovom timu, koji je još potresen ubistvom kolege Vorika Brauna.</s><s>15. 5. 2008.</s><s>CBS je izdao obavijest za štampu koja potvrđuje da će se Lauren Lee Smith priključiti glumačkoj ekipi CSI-a u ulozi Rajli Adams, ulozi koja bi trebala popuniti prazninu nastalu odlaskom Sare Sajdl u prethodnoj sezoni.</s><s>Prema toj obavijesti, Adamsova je nonkonformistica koja se priključila policiji iz pobune prema ocu koji je psihijatar.</s><s>Napustila je tim na kraju 9. sezone zbog "nedovoljne podrške i lošeg rukovođenja ekipom" od strane Ketrin.</s>

<s>Dr. Rejmond Lengston</s>

<s>Dr. Rejmond "Rej" Lengston (od 9. do 11. sezone; epizodno u 9. sezoni; tumačio ga Laurence Fishburne) pomoćnik je šefa noćne smjene i konsultant CSI-tima.</s><s>O ovom liku CBS je ranije objasnio da "mu je fokus na razumijevanju ponašanja kriminalaca, kako i zašto ljudi rade nasilna djela – tendencije koje on vidi i u sebi.</s><s>Tokom istrage jednog ubistva, dolazi u kontakt sa CSI-timom i na kraju im se pridružuje kao forenzičar 1. nivoa".</s><s>Nekad je bio doktor i radio u bolnici.</s><s>Njegov kolega s posla ubio je 27 pacijenata i bili su mu predočeni svi dokazi, međutim, to nikad nije riješio.</s><s>CBS je potvrdio da će se Fishburne pridružiti seriji od 9. epizode u 9. sezoni, a Grisom će otići u narednoj epizodi.</s><s>Pridružio se glavnoj glumačkoj postavi u 11. epizodi 9. sezone nakon Gilovog odlaska.</s><s>Na kraju 11. sezone odlazi da bi našao ubice svoje žene.</s>

<s>Vendi Sims</s>

<s>Vendi Sims (u 10. sezoni; epizodno do 6. do 9. i u 11. sezoni; tumačila je Liz Vassey) je DNK-tehničarka.</s><s>Radila je u San Francisku prije dolaska u Las Vegas (epizoda Tajne i muve).</s><s>U epizodi Laboratorijski pacovi pomaže Hodžisu da istraži slučaj ubice-maketara.</s><s>Ova dva lika imaju kontinuirano rivalstvo, ali i uzajamne romantične osjećaje, koje ipak zadržavaju za sebe.</s><s>Hodžis se žali da Vendi pokušava sve preuzeti i misli da je ona "previše kul" za laboratorij.</s><s>Vendi vrijeđa Hodžisa nazivajući ga "čudakom" i "gubitnikom", ali hvali njegove metode u istrazi.</s><s>Pomalo je šeprtljasta u poslu.</s><s>Imala je veliku raspravu sa dr. Robinsom oko dokaznog materijala s već ustajalom krvi u epizodi Neka krvari.</s><s>Otkrila je da je u nezavisnom horor-filmu igrala djevojku koja bude prepolovljena motornom pilom.</s><s>U 10. sezoni je "premještena" iz epizodnih u glavne likove serije.</s><s>Na kraju 10. sezone napušta glavnu postavu.</s><s>Poslednji put se pojavila u 2. epizodi 11. sezone.</s>

<s>Dr. Dejvid Filips</s>

<s>Dr. Dejvid "Super Dejv" Filips (od 10. do 15. sezone i Završetak; epizodno od 1. do 9. sezone; tumačio ga David Berman), čiji je nadimak "Super Dejv", pomoćnik je dr. Robinsa.</s><s>Nadimak je dobio nakon što je spasio život žrtve tokom obdukcije (žrtva je još bila živa).</s><s>Zbog posla kojim se bavi, malo ga šta može uznemiriti, mada su ga u ranijim sezonama kolege zadirkivale zbog pretpostavljenog manjka društvenog života.</s><s>Ipak, početkom 7. sezone uplovio je u bračne vode.</s><s>Otkrio je da njegova žena uživa slušati o svim grotesknim detaljima njegovog posla (epizoda Gušterov skok).</s><s>Tokom 8. sezone neki znakovi ukazuju na to da supruga pokušava promijeniti njegov izgled.</s><s>Krajem 9. sezone uspješno je izveo prvu samostalnu obdukciju.</s><s>U 10. sezoni se pridružio glavnoj glumačkoj postavi serije.</s>

<s>Diebenkorn Rasel</s>

<s>Diebenkorn "Di Bi" Rasel (od 12. do 15. sezone i Završetak; tumačio ga je Ted Danson) je došao kao novi vođa nakon Rejevog odlaska na kraju 11. sezone.</s><s>Ima ženu, ćerku, sina i unuku.</s><s>Epizodu pre nego što je Ketrin otišla, ona je bila napadnuta u svojoj kući.</s><s>Pobegla je napolje dok su pucali na nju.</s><s>Di Bi je naišao kolima i ušla je u njegov auto i pritom je ranjena.</s><s>U sledećoj epizodi su se ona i Di Bi vratili u laboratoriju i ona je napustila tim.</s><s>Di Bi je u 14. epizodi 12. sezone sezone doveo svoju prijateljicu Džuli Finlej.</s><s>Njih dvoje su ranije radili zajedno.</s><s>Na kraju serije Di Bi napušta laboratoriju i prelazi da radi u FBI sa Ejveri Rajan.</s>

<s>Morgan Brodi</s>

<s>Morgan Brodi (od 12. do 15. sezone i Završetak; epizodno u 11. sezoni; tumačila je Elisabeth Harnois) je ćerka šerifa Konrada Eklija.</s><s>Pridružila se Di Bi-ju i timu na početku 12. sezone.</s><s>Pojavila se u jednoj epizodi 11. sezone.</s><s>U 12. sezoni je otkriveno da njeno i Gregovo prezime možda vuku korene od istog predaka.</s><s>Morgan je u epizodi Koža u igri oteta.</s><s>U epizodi Đavo i Di Bi Rasel -Koža u igri II deo- je ranjena u leđa i odvedena je u bolnicu.</s><s>Preživela je ranjavanje.</s><s>U jednoj epizodi Morgan je oteta zajedno sa helikopterom u kojem se vozila.</s><s>Prilikom pada je lakše ranjena i preživela je.</s>

<s>Džuli Finlej</s>

<s>Džuli "Džuls/Fin" Finlej (od 12. do 15. sezone; tumačila je Elisabeth Shue) je zamenila Ketrin na mestu pomoćnika šefa smene.</s><s>U tim ju je doveo Di Bi sa kojim je i ranije radila.</s><s>On je nju zvao Džuls, a ona njega pravima imenom Diebenkorn.</s><s>U istoj sezoni su se dogovorili da on nju zove Fin, a ona njega Di Bi, kako ga svi zovu.</s><s>U epizodi Kraj igre je pronađena povređena u gepeku automobila i odvedena je u bolnicu.</s><s>U epizodi Besmrtni je otkriveno da je podlegla povredama.</s><s>Na kraju epizode Besmrtni -II deo- Di Bi je poneo njenu sliku kada je odlazio u FBI i rekao je da gde god da on ide tamo ide i Fin.</s>

<s>Henri Endrus</s>

<s>Henri Endrus (od 13. do 15. sezone i Završetak; epizodno od 5. do 12. sezone; tumačio ga Jon Wellner) je laborant.</s><s>Prvi put se pojavio pred kraj 5. sezone (epizoda Smrznuto).</s><s>Na početku 13. sezone (epizoda Loša karma -Dolazak kući -II deo-) se pridružio glavnoj glumačkoj postavi.</s>

<s>Epizodni likovi</s>

<s>U seriji je gostovalo i dosta poznatih ličnosti, pjevača i glumaca iz drugih serija.</s><s>Evo nekih:
 Stephen Baldwin, zvijezda filma Usual Suspects, pojavio se kao Jesse Acheson, protiv koga se vodila istraga u epizodi Compulsion (sezona 5).</s><s>Roger Daltrey, frontmen grupe The Who, igrao je nestalog mafijaškog šefa koji se vraća u Las Vegas da se osveti onima koji su ga pokušali ubiti (epizoda Living Legend, sezona 7).</s><s>America Ferrera, zvijezda serije "Ružna Betty" (Ugly Betty) i Disneyevog kanala, pojavila se u epizodi Harvest (sezona 5).</s><s>Faye Dunaway glumila je poznatu bivšu šou-plesačicu i bivšu ljubav mafijaškog mogula u epizodi Kiss Kiss, Bye Bye (sezona 6).</s><s>Danny Bonaduce pojavio se kao Izzy Delancy, prva žrtva ubice-maketara, u dvodijelnoj 1. epizodi 7. sezone Built to Kill, te epizodi Loco Motives.</s><s>Kelly Rowan, iz serije The O. C., pojavila se u epizodi Slaves of Las Vegas kao Eileen Nilson, supruga čovjeka koji ju je mrzio.</s><s>Natjerala je djevojku iz podzemnog fetiš-kluba da se ponaša kao ona, što je nagnalo njenog nasilnog muža da je ubije.</s><s>Kevin Federline (bivši muž Britney Spears) pojavio se u epizodi Fannysmackin'  (7. sezona) kao siledžija poznat kao "Pig" (svinja) i vođa ulične bande koja je nasumično brutalno, a ponekad i fatalno, premlaćivala građane, a najviše turiste u Las Vegasu.</s><s>U ovoj epizodi banda ozbiljno napada Grega Sandersa koji pokušava pomoći jednoj od njihovih žrtava.</s><s>Pig se, također, verbalno obrušava na Nicka i Warricka dok oni istražuju mjesto napada na Grega, što dovodi do manjeg fizičkog sukoba između Piga i Nicka.</s><s>Ian Somerhalder, Josh Holloway, Elizabeth Mitchell i Harold Perrineau, zvijezde serije Izgubljeni (Lost), također su gostovali u CSI-u.</s><s>Somerhalder je glumio osumnjičenog za ubistvo Tonyja Del Nagra (1. epizoda 3. sezone: Revenge Is Best Served Cold).</s><s>Holloway je 2003. igrao Kennyja Richmonda (1. epizoda 4. sezone: Assume Nothing), zaposlenika u kasinu koji je na koledžu bio Nickov timski kolega u bejzbol-ekipi.</s><s>Mitchell se pojavila kao Melissa Winters, tužiteljica vezana za invalidska kolica i Sarina prijateljica sa strašnom tajnom (epizoda 1 Hit Wonder), a Perrineau je glumio svećenika nečiste prošlosti koji se podvrgao egzorcizmu i koji je nestao (epizoda Go To Hell).</s><s>Prije nego što je postao član glavne postave u CSI: NY, Carmine Giovinazzo pojavio se u spomenutoj 1. epizodi 3. sezone, što ga čini jednim od nekoliko glumaca koji su se pojavili u sve tri CSI-serije.</s><s>Juliette Goglia glumila je Hannah West, čudo od djeteta, koja je "zamutila vodu" u dva slučaja ubistva u koja je bio umiješan njen polubrat.</s><s>Njeni hladni, proračunati postupci natjerali su Saru da ponovo razmisli o svojoj karijeri, i ona odlazi na kraju također spomenute epizode Goodbye and Good Luck.</s><s>Sara ostavlja svoj službeni prsluk za novu forenzičarku Ronnie Lake nakon što je s njega uklonila etiketu sa svojim imenom i bacila je u kantu za smeće.</s><s>Prvi slučaj sa Hannah bio je u sezoni 6 (epizoda The Unusual Suspect).</s><s>U seriji su gostovala i 4 glumca iz serije The Shield Catherine Dent glumila je Danny (ubicu) u epizodi Who Shot Sherlock? (5. sezona), Kenny Johnson igrao je Lema, vozača Korvete, u epizodi Time of Your Death (sezona 6),Walton Goggins glumio je Shanea (ubicu) u epizodi Empty Eyes, a Jay Karnes pojavio se kao detektiv Dutch iz Unutrašnje kontrole u epizodi For Gedda (sezona 8).</s><s>Jamie Hyneman i Adam Savage, autori serijala Mythbusters, pojavili su se kao naučnici-posmatrači u epizodi The Theory of Everything (sezona 8).</s><s>Hip-hoper Method Man pojavljuje se kao Drops u epizodama Poppin' Tags, Big Shots i Drops Out.</s><s>Taylor Swift glumi Haley Jones u epizodi koja je prikazana 5. 3. 2009. (u SAD-u).</s><s>Holt McCallany bio je u epizodi Young Man with a Horn.</s><s>Prethodno je glumio detektiva Johna Hagena u CSI: Miami.</s><s>Zvijezda serije Heroji (Heroes) Milo Ventimiglia igrao je Bobbyja u epizodi Friends & Lovers (sezona 1).</s><s>Zvijezda američke verzije serije Ured (The Office) John Krasinski pojavio se u epizodi Who Shot Sherlock? (sezona 5).</s><s>Travis Barker glumio je repera u epizodi o reperskim ratovima između istočne i zapadne američke obale.</s><s>Shanna Moakler, bivša miss SAD-a, pojavila se u istoj epizodi kao i njen sada već bivši muž Barker.</s><s>Allison Scagliotti-Smith, poznata po ulozi Mindy Crenshaw u Drake & Josh, tumačila je zaposlenicu u restoranu brze hrane u epizodi Deep Fried and Minty Fresh.</s><s>U seriji su se neki epizodni likovi pojavljivali i više sezona.</s><s>Ovo su neki od njih:</s>

<s>Konrad Ekli</s>

<s>Arči Džonson</s>

<s>Ledi Heder Kesler</s>

<s>Izvori</s>

<s>CSI: Crime Scene Investigation</s>

